**Lohkanáddejupmi**

**Loga visot dán siiddus. Loga “linnjáid gaskka” ja geavat iežat duogášdieđuid go áiggut vástidit bargobihtáid!**

Mun in sáhttán šat mannat dohko sisa ja ohcat dan. Dalle sii sihkkarit livčče fuomášit mu fas ja reaškkašivčče. In ge sáhttán diktin dan orrut das. Dalle in várra goasse šat oačču dan ruovttuluotta. Mun dárbbašin guktui čalmmiid.

Čoavddus bođii moadde minuhta maŋŋá. Dalle šávihii ja bisánii biila dasa uvssa olggobeallái. Njeallje albmá, čáhppes biktasiin, njuikuledje olggos biillas. Mun náđđun ja čiehkádin muhtin miestagiid duohkai, nuppe bealde gáhta.

-Sii eai oro geargan vel, logai nubbi ja geahčastii giehtadiibmui. –Mii han vuorddestat veahá. Son cahkkehii sigareahta.

Kvártta maŋŋá lei koarrahárjehallan geargan. Lotte Berg lonuhii moadde sáni ovtta dain čáhppesbivttasin, jáhkán son dovddai sin. – Lihkku hárjehallamiin! Son čurvii sidjiide eret sihkkelasttidettiin. Sii guoddigohte čuojanasaid sisa. Mun čuovvulin ovtta sis, ja gádden ahte sii eai fuomáš mu. Muhto dan dahke. –Maid birui bat don leat dáppe? Čergii okta sis. – Son lea dáppe suoládeamen čuojanasaid, vástidii nubbi eará. – Mii huškut su! – Mun lean ohcamin juoidá, dadjen mun. Čalbmi mii lei orrumin das čiegas, jaskkodahtii sin. – Lea go –lea go dat du? Mun nivkkihin.

Oassi girjjis: Den gule flod, eller Jimi Hendriksens kviser. Bjørn Ingvaldsen. Gyldendal. 2008.

**Bargobihtát**

1. Gii lea mun-olmmoš, jáhkát don?
2. Makkár jahkodagas dáhpáhuvvá dát, jáhkát don?
3. Gos don jáhkát dát dáhpáhus geavvá? (gávpogis, olgoriikkas, johkagáttis)
4. Man boarrásat leat dat njealje albmá, jáhkát don?
5. Maid son sii barget, jáhkát don?
6. Maid lea mun-olmmoš láhppán?

|  |  |
| --- | --- |
| Mu vástádus | Mun jáhkán nu danne go: |
| 1. |  |
| 2. |  |
| 3. |  |
| 4.  |  |
| 5. |  |
| 6. |  |